《辽左雪中登楼》
明代·许宗鲁

岁杪崇朝雪，天涯绝塞城。
冻云连海色，枯木助风声。
怀土情无已，登楼赋未成。
梅花南国思，笛里暮愁生。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。